Platí zásada, že ak vám bežné záhradné nožnice nestačia, resp. striháte veľké objemy, nemáte pomoc alebo sú konáre na ručné nožnice príliš hrubé, pomôcť môžu práve akumulátorové záhradné nožnice. Bez námahy dokážete strihať aj väčšie konáre, ak je to nutné. Výdrž akumulátora sa môže líšiť. Niektoré zvládnu 4 000 strihov iné aj 10 000. Vhodné sú na frekventované strihanie. Šetria vaše ruky, stisk a eliminujú preťaženie zápästia. Ich nevýhodou je vyššia hmotnosť a väčšie rozmery. Taktiež neodporúčame siahnuť po najlacnejších modeloch, predovšetkým vzhľadom na kvalitu ich spracovania.\r